**Zápisnica**

**zo zasadnutia Rady MAS Rajecká dolina , konaného dňa 20.2..2018 o 10. 00 hod**

**v zasadačke MsÚ Rajecké Teplice**

Prítomní: podľa prezenčnej listiny

|  |  |
| --- | --- |
| POČET ČLENOV RADY  | 9 |
| PRÍTOMNÍ:  | 7 |

Zasadnutie viedol: Ing. Tandara Pavol - predseda

Zapisovateľ: Ing. Mikula Miroslav

**Program**:

1. Odmena pre bývalú manažérku MAS.
2. Odmeňovanie členov rady.
3. Vypracovanie žiadosti Animácie.
4. Výber nových manažérov MAS.
5. Rôzne
6. Návrh na uznesenie a záver

**K bodu č. 1**

P. predseda – Tandara informoval Radu o požiadavke p. Miniarikovej o  vyplatenie odplaty za poradenskú činnosť, ktorú vykonávala v rokoch 2016 – 2017 pri vypracovaní Stratégie MAS Rajecká dolina Členovia Rady sa zhodli, že za vykonané činnosti bude p. Miniarikovej vyplatené 500,- Eur na základe jej fakturácie s popisom vykonaných prác. Návrh uznesenia:

 **Rada schvaľuje:**

* Vyplatenie odplaty p. Miniarikovej za činnosť, ktorú vykonávala v rokoch 2016 až 2017 v prospech MAS Rajecká dolina vo výške 500,- Eur
* **Hlasovanie:** ZA: 5 PROTI: 1/Balvan/ ZDRŽAL SA:0

**K bodu č.2**

**Odmeňovanie členov rady**

P. predseda v súvislosti s prvým bodom poukázal na skutočnosť, že stojí za zváženie predložiť VZ návrh na odmeňovanie členov rady, pretože táto činnosť je časovo dosť náročná. Po krátkej diskusii bol dohodnutý postup.

**Rada odporúča:**

* Pripraviť do najbližšieho zasadania návrh na odmeňovanie členov rady.

**K bodu č. 3**

**Vypracovanie žiadosti Animácie**

Vzhľadom na skutočnosť, že bola vyhlásená výzva pre predkladanie žiadostí na Animácie, členovia Rady MAS prejavili záujem o zapojenie sa do tejto výzvy. Nakoľko Animácie nie sú predmetom pracovnej činnosti kancelárie MAS Rajecká dolina, predseda vstúpil do rokovania s manažérkami MAS o vypracovanie žiadosti a projektu na uvedenú výzvu~~.~~ Podmienky predbežnej dohody predložil rade. Po diskusii bol predložený návrh na schválenie.

Návrh uznesenia:

 **Rada schvaľuje:**

 Vypracovanie žiadosti a projektu na výzvu Animácie a schvaľuje celkové výdavky na ich vypracovanie vo výške 400,00 €.

**Hlasovanie:** ZA: 7 PROTI: 0 ZDRŽAL SA:0

**K bodu č. 4**

**Výber nových manažérov MAS**

Nakoľko je zmluva so súčasnými manažérkami na dobu určitú – do 30. 06. 2018, je potrebné vykonať kroky na zabezpečenie kontinuity ich výmeny. Z uvedeného dôvodu boli prediskutované a prehodnotené termíny z ktorých vyplynulo uznensenie.

Návrh uznesenia:

 **Rada schvaľuje:**

* Do 31. marca vypracovať vzory a pracovné náplne, ako podklad výzvy a následne podľa okolnosti aj zverejniť výzvy.
* **Hlasovanie:** ZA: 7 PROTI: 0 ZDRŽAL SA:0

**K bodu č. 5**

**Rôzne**

* Predseda podal info o kancelárii, informoval o vypracovanom pláne činnosti MAS, o propagácii MAS na sociálnej sieti FB, web a pod.
* Členovia rady upozornili , aby boli sledované výzvy, projekty, granty, ministerstva, VUC a pod.

**K bodu č.6**

**Návrh na uznesenie a záver**

**UZNESENIE Rady MAS Rajecká dolina č. 5/2018 :**

**Rada MAS berie na vedomie**:

* Odmenu p. Miniarikovej za činnosť, ktorú vykonávala v rokoch 2016 až 2017v prospech MAS Rajecká dolina odmenu vo výške 500,- Eur

**UZNESENIE Rady MAS Rajecká dolina č. 6/2018 :**

**Rada MAS odporúča**:

* Pripraviť do najbližšieho zasadania návrh na odmeňovanie členov rady.

**UZNESENIE Rady MAS Rajecká dolina č. 7/2018 :**

**Rada MAS schvaľuje** :

- odmenu za vypracovanie projektu a žiadosti Animácie vo výške 400,-- €.

**UZNESENIE Rady MAS Rajecká dolina č. 8/2018 :**

**Rada MAS ukladá:**

* Do 31. marca vypracovať vzory a pracovné náplne, ako podklad výzvy a následne podľa okolnosti aj zverejniť výzvy.

V Rajeckých Tepliciach, 20. 02. 2018

Zapísal: Ing. Mikula Miroslav

Overovatelia:

 Ing. Pavol Tandara

 predseda MAS